**VH-Közmű útmutató - szennyvíziszap**

A **03-04-es sorba** az adott szennyvízrendszer saját létesítményétől, illetve más idegen helyről átvett iszap térfogatát (1000 m3/év), tömegét (tszárazanyag/év) és átlagos szárazanyag tartalmát (%) kell beírni.

A **05-ös sorba** a más üzemeltetőknek átadott iszap térfogatát (1000 m3/év), tömegét (tszárazanyag/év) és átlagos szárazanyag tartalmát (%) kell beírni.

A **06-os sorba** az év folyamán a szennyvíztisztító telepen keletkezett kezeletlen iszap (a szennyvíztisztító telepen keletkező nyers- és fölös iszap iszapkezelés előtti térfogatát (1000 m3/év), tömegét (tszárazanyag/év) és átlagos szárazanyag tartalmát (%) kell beírni.

A **07-es sorba** az év folyamán keletkezett (saját és átvett) kezelt iszap térfogatát (1000 m3/év), tömegét (tszárazanyag/év) és átlagos szárazanyag tartalmát (%) kell megadni. A 07-es sor értékei (1000 m3/év, tszárazanyag/év) meg kell, hogy egyezzenek a 08., 10., 12-14. sorok összegeivel.

A **08. 10., 12-14-es sorokban** a kezelt szennyvíziszap térfogatát (1000 m3/év), tömegét (tszárazanyag/év) és átlagos szárazanyag tartalmát (%) kell megadni, az ártalmatlanítás módja szerinti bontásban. *Iszapkezelésnek tekintendő az adatlap szempontjából minden olyan tevékenység, amely az előülepítőből, az utóülepítőből, vagy a biológiai műtárgyból az iszapelvételt követően az iszappal történik (pld. sűrítés, aerob stabilizálás, rothasztás, gépi, vagy gravitációs víztelenítés, komposztálás, szárítás, égetés,  stb...).*

**08-as sor:** a kezelt iszap komposztként történő hasznosítása (komposztálás), a kezelt szennyvíziszap más szerves anyagokkal és szükség szerint ásványi eredetű anyagokkal való - szennyvíziszap komposzt előállításának megfelelő előírások szerinti – keverése útján, aerob bomlási folyamatok lezajlásával előállított anyag.

**09-es sor:** a 08-as sorból az - illetékes talajvédelmi hatóság engedélye szerint - termőföldön felhasznált komposzt tömegét (tszárazanyag/év) kell megadni. (*Illetékes talajvédelmi hatóság*: a Nemzeti Élelmiszerlánc-biztonsági Hivatal illetékes területi szerve.)

**09a.** sor: a 08-as sorból azon komposzt gyártásra átadott szennyvíziszap mennyisége (tszárazanyag/év), amelyet a Nemzeti Élelmiszerlánc-biztonsági Hivatal termékkomposzttá nyilvánított.

**10-es sor:** a ~~08-as~~ 07-es sorból a komposztba bekevert szennyvíziszap mennyiségét szükséges beírni.

**11-es sor:** a 10-es sorból a komposztba bekevert szennyvíziszap termőföldi kihelyezésre átadott tömegét (tszárazanyag/év) ~~mennyiségét~~ szükséges beírni.

**12-es sor:** a kezelt iszap - illetékes talajvédelmi hatóság engedélye szerinti - termőföldön történő mezőgazdasági hasznosítása. (*Termőföld:* az a földrészlet, amelyet a település külterületén az ingatlan-nyilvántartásban szántó, szőlő, gyümölcsös, kert, rét, legelő /gyep/, nádas, erdő, fásított terület művelési ágban vagy halastóként tartanak nyilván. *Mezőgazdasági tevékenység*: növénytermesztés, kertészet, állattenyésztés, halászat, haltenyésztés, szaporító anyag termesztés, vadgazdálkodás, erdőgazdálkodás, vegyes gazdálkodás.)

**13-as sor:**  más módon történő hasznosítás. Pl. a kezelt iszap felhasználása művelés alól kivett területen (rekultiváció természetközeli, vagy utótisztításra szolgáló területeken, továbbá a fedőrétegként elhelyezett iszapot). A rekultivációs célú hasznosítás kizárólag itt szerepeljen.

**14-es sor:** lerakással történő elhelyezés. Pl. meddőhányón, lerakóhelyen, depóniában, szeméttelepen történő ártalmatlanítás, elhelyezés. Kivétel a rekultivációs célú hasznosítás, annak mennyiségét kérjük a 13. sorban szerepeltetni.

**15-ös sor:** elhelyezés égetés útján (közvetlenül, vagy más anyaggal történő keverés utáni elégetés).

**16-os sor:** egyéb módon történő elhelyezés (Kérjük ezt külön is megnevezni.) Kivétel a rekultivációs célú hasznosítás, annak mennyiségét kérjük a 13. sorban szerepeltetni.

A **17-18-as sorban** a szennyvíziszap akkreditált laboratórium által történt bevizsgálásával kapcsolatban kell nyilatkozni, „X”  jelölés beírásával.